મહારાષ્ટ્રના પરભણી જીલ્લામાં પેટ્રોલની કિંમત પ્રતિ લીટર 89.97 રૂપિયા પહોંચી ગઈ છે. પેટ્રોલની કિંમતોને લઈને પરભજી જીલ્લા પેટ્રોલ ડિલર્સ એસોશિએશનના પ્રેસિડેંટ સંજય દેશમુખે કહ્યું છે કે, અહીં પેટ્રોલના ભાવ સોમવારે 90 રૂપિયાના મનોવૈજ્ઞાનિક સ્તરની આસપાસ પહોંચી ગયો છે, જ્યારે ડીઝલ 77.92 રૂપિયા પ્રતિ લીટર છે. પરભણી સિવાય પણ મહારાષ્ટ્રના અનેક વિસ્તારોમાં પેટ્રોલ 88 અને ડીઝલ 76 રૂપિયા પ્રતિ લીટર વેચાઈ રહ્યું છે. ઓલ ઈન્ડિયા પેટ્રોલ ડિલર્સ એસોસિએશનના પ્રવક્તા અલી દારૂવાલાએ આ જાણકારી આપી હતી.